На основу члана 27 став 1 и став 5 и члана 135 став 2 Закона о стечају („Службени гласник РС“ бр.104/2009), поглавља III Националног стандарда о попису имовине, процени вредности и почетном стечајном билансу стечајног дужника - Национални стандард број 2,  као и поглавља III и VIII Националног стандарда о начину и поступку уновчења имовине стечајног дужника - Национални стандард број 5, стечајни управник стечајног дужника ХОЛДИНГ КОРПОРАЦИЈА ШАМОТ РУДНИЦИ И ИНДУСТРИЈА ШАМОТА Аранђеловац – у стечају, ул. Илије Гарашанина бб, матични број 07114168, ПИБ 100766593
Агенција за лиценцирање стечајних управника-Центар за стечај, повереник Жељко Мијушковић

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
Вршење услуга процене вредности правног лица на чијој имовини постоје разлучна права
За потребе утврђивања процењене вредности у поступку продаје проценитељ ће користити следеће методе:
· процену вредности имовине стечајног дужника ликвидационом методом
· процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.
Проценитељ ће такође :
· извршити процену целисходности продаје стечајног дужника као правног лица у односу на продају имовине стечајног дужника појединачно,
· утврдити учешће  вредности процењене имовине на којој је конституисано разлучно право, у односу на процену вредности правног лица (изражено у процентима).
Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси седишта повереника стечајног дужника: Ул. Првог српског устанка бр 190, Смедеревска Паланка, сваког радног дана од 9:00 до 15:00 часова, или путем e-mail адресе zeljko_mijuskovic@yahoo.com.
Понуде за вршење услуга процене могу се предати најкасније до 29.07.2022. године до 14 часова, на адреси ул. Индустријска бр. 70, Смедеревска Паланка, или путем e-mail адресе zeljko_mijuskovic@yahoo.com .
Контакт особа: Жељко Мијушковић, телефон: 069 829 4488.
